Primátor
hlavného mesta Slovenskej republiky Bratislavy

vyhlasuje

úplné znenie všeobecne záväzného nariadenia hlavného mesta Slovenskej republiky Bratislavy č. 11/2007 o dani za užívanie verejného priestranstva, ako vyplýva zo zmien a doplnení vykonaných všeobecne záväzným nariadením hlavného mesta Slovenskej republiky Bratislavy č. 5/2008 a všeobecne záväzným nariadením hlavného mesta Slovenskej republiky Bratislavy č. 2/2010

Všeobecne záväzné nariadenie
hlavného mesta Slovenskej republiky Bratislavy
č. 5/2010
o dani za užívanie verejného priestranstva

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a), f) a g) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

§ 1
Úvodné ustanovenie

Toto všeobecne záväzné nariadenie (ďalej len „nariadenie“) ustanovuje daň za užívanie verejného priestranstva (ďalej len „daň“), miesta, ktoré sú verejným priestranstvom, osobitné spôsoby užívania verejného priestranstva, sadzby dane, vznik a zánik daňovej povinnosti a správu dane, oznamovaciu povinnosť daňovníka, spôsob vyberania dane, oslobodenie od dane a zníženie dane na území hlavného mesta Slovenskej republiky Bratislavy (ďalej len „hlavné mesto“).

§ 2
Predmet dane

(1)  Predmetom dane je osobitné užívanie verejného priestranstva.

(2)  Verejným priestranstvom na účely tohto nariadenia sú verejnosti prístupné pozemky vo vlastníctve hlavného mesta, miestne komunikácie, ktorými sú všeobecne prístupné a užívané ulice, parkoviská vo vlastníctve hlavného mesta, verejné priestranstvá a námestia, ktoré slúžia miestnej doprave a sú zaradené do siete miestnych komunikácií ako miestne komunikácie I. a II. triedy, prejazdné úseky ciest I. až III. triedy a ich súčasti, chodníky pri týchto úsekoch, cestná zeleň a verejná zeleň.

(3)  Verejným priestranstvom na účely tohto nariadenia nie sú pozemky, ktoré hlavné mesto prenajalo podľa osobitného zákona.)

§ 3
Osobitné spôsoby užívania verejného priestranstva

(1)  Osobitným spôsobom užívania verejného priestranstva sa rozumie 

a)	umiestnenie zariadenia slúžiaceho na poskytovanie služieb,
b)	vykonávanie rozkopávkových prác na verejných priestranstvách, rozkopávkových prác všetkých vedení alebo stavieb kolektorov,
c)	umiestnenie stavebného zariadenia pre stavby, práce a úpravy,
d)	umiestnenie predajného zariadenia,
e)	umiestnenie zariadenia cirkusu, lunaparku a iných atrakcií,
f)	umiestnenie stavebných a iných materiálov, rôznych predmetov a rôznych zariadení, palív, výkopku a zeminy,
g)	umiestnenie informačných, propagačných a reklamných zariadení,
h)	umiestnenie propagačných, kultúrnych, športových, spoločenských a iných akcií,
i)	umiestnenie zariadení poskytujúcich informácie o kultúrnych, spoločenských a športových akciách,
j)	umiestnenie zariadenia na vykonanie ohňostrojných prác, ak tieto nie sú súčasťou kultúrnych, spoločenských a športových podujatí uskutočňovaných v spolupráci s hlavným mestom alebo mestskými časťami,
k)	trvalé parkovanie vozidla mimo stráženého parkoviska na vyhradenom priestore verejného priestranstva ako parkoviska pre určité vozidlo; takéto vyhradené parkovisko je určené dopravnými značkami,)
l)	užívanie verejného priestranstva určeného hlavným mestom ako stanovište vozidiel taxislužby.

(2)  Verejné priestranstvo sa  môže osobitne užívať len na základe povolenia vydaného hlavným mestom alebo inými orgánmi podľa osobitných predpisov.2a)

§ 4
Daňovník

Daňovníkom je fyzická osoba alebo právnická osoba, ktorá verejné priestranstvo užíva.

§ 5
Základ dane

Základom dane je výmera užívaného verejného priestranstva v m2.

§ 6
Sadzby dane

(1)  Sadzba dane za každý aj začatý m2 osobitne užívaného verejného priestranstva a každý aj začatý deň je:

a)	za umiestnenie zariadenia slúžiaceho na poskytovanie služieb, ktorým je

1.	vonkajšie sedenie patriace k prevádzke na Františkánskom námestí, Hlavnom námestí, Hurbanovom námestí, Kamennom námestí, Námestí Ľ. Štúra, Námestí SNP, Mostovej ulici, Obchodnej ulici, Rajskej ulici, Radničnej ulici, Uršulínskej ulici a Župnom námestí
	0,66 eura,
2.	vonkajšie sedenie patriace k prevádzke na inom verejnom priestranstve ako je uvedené v bode 1, ak ide o verejné priestranstvo v správe hlavného mesta nachádzajúce sa na území mestskej časti Staré Mesto
2a.	na chodníku a komunikácii	0,66 eura,
2b.	mimo chodníka a komunikácie	0,30 eura,
3.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Nové Mesto, Ružinov, Petržalka a Karlova Ves
3a.	na chodníku a komunikácii	0,66 eura,
3b.	mimo chodníka a komunikácie	0,10 eura,
4.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Dúbravka, Rača, Podunajské Biskupice a Vrakuňa
4a.	na chodníku a komunikácii	0,50 eura,
4b.	mimo chodníka a komunikácie	0,05 eura,
5.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devínska Nová Ves a Lamač
5a.	na chodníku a komunikácii	0,33 eura,
5b.	mimo chodníka a komunikácie	0,05 eura,

6.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devín, Záhorská Bystrica, Vajnory, Jarovce, Rusovce a Čunovo
6a.	na chodníku a komunikácii	0,20 eura,
6b.	mimo chodníka a komunikácie	0,03 eura,
7.	brúsenie nožníc, nožov a nástrojov, oprava dáždnikov, oprava a čistenie obuvi, kľúčová služba	0,10 eura,
8.	telefónna búdka s reklamou	1,00 euro,

b)	za vykonávanie rozkopávkových prác na verejných priestranstvách, rozkopávkových prác všetkých vedení alebo stavieb kolektorov
1.	do 30 dní vrátane	2,66 eur,
2.	od 31. dňa	5,31 eur,

c)	za umiestnenie stavebného zariadenia pre stavby, práce a úpravy

1.	zariadenia staveniska na vozovke, chodníkoch a krajniciach prejazdných úsekov ciest I. až III. triedy a ich súčastiach a na miestnych komunikáciách I. a II. triedy
1a.	do 30 dní vrátane	1,00 euro,
1b.	od 31. dňa	1,99 eur,
2.	zariadenia staveniska na inom verejnom priestranstve ako je uvedené v bode 1
		0,50 eura,
3.	lešenia, na ktorom nie je umiestnená reklama
3a.	do 60 dní vrátane, okrem lešenia pri oprave fasád budov	0,66 eura,
3b.	od 61. dňa	1,66 eur,
4.	lešenia, na ktorom je umiestnená reklama	4,98 eur,
5.	veľkokapacitného kontajnera na dobu dlhšiu ako 24 hodín	1,99 eur,

d)	za umiestnenie predajného zariadenia na verejnom priestranstve v správe hlavného mesta, ktorým je

1.	zariadenie na ambulantný predaj alebo stánkový predaj kníh, časopisov, novín, katalógov, zmrzliny, kvetín, čečiny, kahancov, drobných umeleckých predmetov, drobných remeselných výrobkov, suvenírov a drobných darčekových predmetov, ovocia a zeleniny na území mestskej časti
1a.	Staré Mesto	0,50 eura,
1b.	Ružinov, Petržalka, Karlova Ves, Dúbravka, Podunajské Biskupice, Vrakuňa, Rača a Nové Mesto	0,33 eura,
1c.	Rusovce, Jarovce, Čunovo, Vajnory, Záhorská Bystrica, Devín, Devínska Nová Ves a Lamač	0,15 eura,
2.	zariadenie na predaj jedla a nápojov určených na priamu konzumáciu na mieste, predaj občerstvenia, nealkoholických nápojov, predaj sezónnych produktov, predaj potravín z chladničiek, potravinárskych výrobkov na území mestskej časti
2a.	Staré Mesto	1,00 euro,
2b.	Ružinov, Petržalka, Karlova Ves, Dúbravka, Podunajské Biskupice, Vrakuňa, Rača a Nové Mesto	0,40 eura,
2c.	Rusovce, Jarovce, Čunovo, Vajnory, Záhorská Bystrica, Devín, Devínska Nová Ves a Lamač	0,30 eura,
3.	stojan s tovarom pred prevádzkou, predaj obrazov, spotrebných výrobkov textilných, odevných, obuvi, domácich potrieb, elektrotechnických výrobkov, výrobkov spotrebnej elektroniky, kozmetiky, drogistického tovaru, športových potrieb a hračiek, predaj žrebov okamžitých lotérií, žrebových vecných lotérií a iného predajného sortimentu	1,99 eur;
ak je na predajnom zariadení umiestnená reklama, sadzba dane sa zvyšuje o 50 %,

e)	za umiestnenie zariadenia cirkusu, lunaparku a iných atrakcií

1.	zariadenia cirkusu, lunaparku, kolotočov, artistických produkcií a varietných predstavení
		0,33 eura,
2.	zariadenia na nakrúcanie filmových a televíznych programov, rôznych spotov a klipov na miestnych komunikáciách I. triedy a cestách I. triedy	13,28 eur,
3.	zariadenia na nakrúcanie filmových a televíznych programov, rôznych spotov a klipov na miestnych komunikáciách II. triedy a cestách II. a III. triedy	9,96 eur, 
4.	zariadenia na nakrúcanie filmových a televíznych programov, rôznych spotov a klipov na ostatnom verejnom priestranstve	6,64 eur,

f)	za umiestnenie stavebných a iných materiálov, rôznych predmetov a rôznych zariadení, palív, výkopku a zeminy

1.	stavebných a iných materiálov, rôznych predmetov a rôznych zariadení na dobu dlhšiu ako 12 hodín, palív na dobu dlhšiu ako 24 hodín, výkopku a zeminy na dobu dlhšiu ako 12 hodín	0,66 eura,
2.	strojného zariadenia, vozidla alebo zariadenia na skladovanie, vyloženie alebo naloženie nákladu, materiálu alebo techniky na dobu dlhšiu ako 12 hodín	0,66 eura,

g)	za umiestnenie informačných, propagačných a reklamných zariadení

1.	reklamných zariadení slúžiacich na podnikanie v reklame	1,66 eur, 
2.	reklamných, propagačných a informačných zariadení okrem zariadení uvedených v bode 1
		1,00 euro, 

h)	za umiestnenie propagačných, kultúrnych, športových, spoločenských a iných akcií

1.	propagačných akcií na Hlavnom námestí, Námestí SNP a Kamennom námestí	4,98 eur,
2.	propagačných akcií na inom verejnom priestranstve, ako je uvedené v bode 1	3,98 eur,
3.	kultúrnych akcií a športových akcií na Hlavnom námestí, Námestí SNP a Kamennom námestí	1,00 euro,
4.	kultúrnych akcií a športových akcií na inom verejnom priestranstve, ako je uvedené v bode 3	0,66 eura,
5.	spoločenských a iných akcií na Hlavnom námestí, Námestí SNP a Kamennom námestí
		0,66 eura,
6.	spoločenských a iných akcií na inom verejnom priestranstve, ako je uvedené v bode 5
		0,33 eura, 
7.	iných akcií neuvedených v bode 1 až 6	0,66 eura,

i)	za umiestnenie zariadení poskytujúcich informácie o kultúrnych, spoločenských a športových akciách	0,66 eura,

j)	za umiestnenie zariadenia na vykonanie ohňostrojných prác, ak tieto nie sú súčasťou kultúrnych, spoločenských a športových podujatí uskutočňovaných v spolupráci s hlavným mestom alebo mestskými časťami	16,60 eur,

k)	za trvalé parkovanie vozidla mimo stráženého parkoviska

1.	pre vozidlá právnických osôb a fyzických osôb v mestskej časti 
1a.	Staré Mesto	0,33 eura,
1b.	Nové Mesto, Ružinov, Petržalka, Karlova Ves	0,20 eura,
1c.	Dúbravka, Rača, Podunajské Biskupice, Vrakuňa	0,10 eura,
1d.	Devínska Nová Ves, Lamač	0,07 eura,
1e.	Devín, Záhorská Bystrica, Vajnory, Jarovce, Rusovce, Čunovo	0,03 eura,
2.	pre vozidlá s osobitným označením)	0,02 eura,

l)	za stanovište vozidiel taxislužby v mestskej časti

1.	Staré Mesto	0,40 eura,
2.	Nové Mesto, Ružinov, Petržalka, Karlova Ves	0,23 eura,
3.	Dúbravka, Rača, Podunajské Biskupice, Vrakuňa	0,13 eura,
4.	Devínska Nová Ves, Lamač	0,10 eura,
5.	Devín, Záhorská Bystrica, Vajnory, Jarovce, Rusovce, Čunovo	0,07 eura.

(2)  V prípade, že predajné zariadenie podľa odseku 1 písm. d) má zmiešaný predaj, rozhodujúci pre vyrubenie dane je väčšinový sortiment. V prípadoch osobitného užívania verejného priestranstva, ktoré má zmiešaný charakter, rozhodujúci pre vyrubenie dane vzhľadom na členenie podľa odseku 1 je spôsob osobitného užívania verejného priestranstva, ktorý prevažuje.

§ 7
Vznik a zánik daňovej povinnosti a správa dane

(1)  Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

(2)  Správu dane vykonáva hlavné mesto.

§ 8
Oznamovacia povinnosť daňovníka

(1)  Daňovník je povinný oznámiť správcovi dane svoj zámer osobitného užívania verejného priestranstva na tlačive „Oznámenie vzniku, zmeny a zániku daňovej povinnosti za užívanie verejného priestranstva“, ktoré je uvedené v prílohe.

(2)  Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti.

(3)  Osobitné užívanie verejného priestranstva z dôvodu odstránenia poruchy s nebezpečenstvom všeobecného ohrozenia podľa osobitného predpisu) je daňovník povinný oznámiť správcovi dane v deň, kedy začína užívať verejné priestranstvo z dôvodu odstraňovania poruchy.

(4)  Daňovník je povinný na požiadanie správcu dane preukázať skutočnú výmeru, dátum skutočného začatia a skončenia osobitného užívania verejného priestranstva záznamom o odovzdaní rozkopávky alebo fotokópiou stavebného denníka v prípade stavebných prác.

(5)  Daňovník je povinný oznámiť správcovi dane zmenu rozsahu povoleného užívania verejného priestranstva v m2 alebo termínu užívania verejného priestranstva najneskôr v deň, kedy zmena nastala.

§ 9
Spôsob vyberania dane

(1)  Správca dane vyrubí daňovníkovi daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.

(2)  Podkladom pre vyrubenie dane je oznámenie daňovníka správcovi dane o zámere užívania verejného priestranstva, vzniku daňovej povinnosti, zániku daňovej povinnosti a o zmenách skutočností rozhodujúcich pre určenie výšky dane na tlačive podľa § 8 odsek 1.

(3)  Ak vyrubená daň presiahne 1 659,70 eur, správca dane môže určiť v platobnom výmere najviac 4 splátky. Prvá splátka je splatná do 15 dní odo dňa nadobudnutia právoplatnosti platobného výmeru, splatnosť ďalších splátok určí správca dane v platobnom výmere primerane v závislosti od výšky daňovej povinnosti. 

(4)  Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

§ 10
Oslobodenie od dane a zníženie dane

(1)  Od dane sú oslobodené

a)	fyzické osoby a právnické osoby, ktoré osobitne užívajú verejné priestranstvo za účelom

1.	propagácie aktivít podporujúcich ochranu životného prostredia,
2.	zachovania prírodných, kultúrnych a všeobecne spoločensky uznávaných morálnych hodnôt,
3.	podpory zdravia a iných humanitných a verejnoprospešných a charitatívnych cieľov,
4.	protidrogových kampaní,

b)	fyzické osoby a právnické osoby, ktoré organizujú na verejnom priestranstve kultúrnu akciu alebo športovú akciu bez vstupného alebo akciu, ktorej celý výťažok je určený na charitatívne a verejnoprospešné účely, 

c)	rozpočtové organizácie zriadené hlavným mestom alebo mestskými časťami,

d)	príspevkové organizácie zriadené hlavným mestom alebo mestskými časťami v prípade užívania verejného priestranstva pri všetkých činnostiach vykonávaných pre potreby hlavného mesta alebo mestských časti,

e)	právnické osoby založené hlavným mestom v prípade užívania verejného priestranstva pri všetkých činnostiach súvisiacich so zabezpečovaním prevádzky mestskej hromadnej dopravy a pri organizovaní alebo vykonávaní činností, podujatí alebo akcií pre hlavné mesto alebo pre mestské časti,

f)	hlavné mesto a mestské časti, fyzické osoby a právnické osoby, ktoré osobitným spôsobom užívajú verejné priestranstvo pre potreby hlavného mesta alebo mestských častí,

g)	osobitné užívanie verejného priestranstva pre lešenia, na ktorých nie je umiestnená reklama pri oprave fasády budovy do 60 dní vrátane,

h)	osobitné užívanie verejného priestranstva pre stavby a plánované rekonštrukcie, opravy alebo údržbu (na ktoré bolo vydané stavebné povolenie) verejnej vodovodnej a verejnej kanalizačnej siete v súvislosti s plnením záväzkov Slovenskej republiky voči Európskej únii, okrem neplánovaných opráv a údržby alebo odstránenia porúch s nebezpečenstvom všeobecného ohrozenia podľa osobitného predpisu,4)

i)	osobitné užívanie verejného priestranstva pre stavby kolektorov, ktoré budú do 3 mesiacov od nadobudnutia právoplatnosti kolaudačného rozhodnutia na stavbu kolektora na základe zmluvy o bezodplatnom prevode a preberacieho protokolu odovzdané do vlastníctva hlavného mesta.

(2)  Správca dane môže znížiť daň

a)	najviac o 50 % na základe odôvodnenej žiadosti daňovníka z dôvodu rozkopávkových prác v rámci líniovej stavby v rozsahu minimálne 100 m2 dotknutej vozovky a priľahlých chodníkov k tejto vozovke, ak sa preukáže vykonanie prác naviac oproti tomu, čo bol povinný realizovať (napr. kryt vozovky alebo chodníka na celú šírku, výmena zábradlia alebo zvodidla, výmena dopravného značenia za nové, vybudovanie dažďových kanalizačných vpustov, výmena cestných a záhonových obrubníkov),

b)	najviac o 50 % ak daňovník predloží doklad o tom, že je poberateľom dávky v hmotnej núdzi,4a)

c)	najviac o 50% dane za osobitné užívanie verejného priestranstva pre stavby kolektorov, ktoré nebudú do 3 mesiacov od nadobudnutia právoplatnosti kolaudačného rozhodnutia na stavbu kolektora na základe zmluvy o bezodplatnom prevode a preberacieho protokolu odovzdané do vlastníctva hlavného mesta.

§ 11
Konanie

V konaní vo veciach dane sa postupuje podľa osobitného predpisu.)

§ 12
Prechodné ustanovenie

Na dobu osobitného užívania verejného priestranstva do dňa nadobudnutia účinnosti tohto nariadenia, sa pre vyrubenie dane použijú sadzby podľa nariadenia platného do nadobudnutia účinnosti tohto nariadenia. Na dobu osobitného užívania verejného priestranstva odo dňa nadobudnutia účinnosti tohto nariadenia vrátane, sa daň vyrubí spôsobom ustanoveným v tomto nariadení a pre vyrubenie dane sa použijú sadzby dane ustanovené v tomto nariadení.

§ 12a
Prechodné ustanovenie k úpravám účinným od 1. augusta 2010

Ak daňová povinnosť vznikla do 31. júla 2010 a daňové konanie nebolo do tohto dátumu právoplatne ukončené, na dobu osobitného užívania verejného priestranstva do 31. júla 2010 vrátane sa pre vyrubenie dane použijú sadzby dane platné do 31. júla 2010 a na dobu osobitného užívania verejného priestranstva od 1. augusta 2010 vrátane sa pre vyrubenie dane použijú sadzby dane platné od 1. augusta 2010.

§ 13
Zrušovacie ustanovenie

Zrušuje sa všeobecne záväzné nariadenie hlavného mesta Slovenskej republiky Bratislavy č. 2/2006 o dani za užívanie verejného priestranstva.

§ 14
Účinnosť

Toto nariadenie nadobúda účinnosť 1. januára 2008.

Všeobecne záväzné nariadenie hlavného mesta Slovenskej republiky Bratislavy č. 5/2008, ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva nadobudlo účinnosť 1. januára 2009.

Všeobecne záväzné nariadenie hlavného mesta Slovenskej republiky Bratislavy č. 2/2010, ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva v znení všeobecne záväzného nariadenia hlavného mesta Slovenskej republiky č. 5/2008 nadobudlo účinnosť 1. augusta 2010.

Ing. Andrej Ďurkovský
primátor

Príloha k všeobecne záväznému nariadeniu č. 11/2007

Hlavné mesto Slovenskej republiky Bratislava
Magistrát hlavného mesta SR Bratislavy 
Oddelenie miestnych daní a poplatkov
Blagoevova 9,  P.O.Box 76
850 05  Bratislava 55 

Oznámenie vzniku, zmeny a zániku daňovej povinnosti za užívanie verejného priestranstva

podľa zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a všeobecne záväzného nariadenia hlavného mesta SR Bratislavy č. 11/2007

Osobné a identifikačné údaje:

Meno a priezvisko fyzickej osoby:		
Adresa trvalého pobytu fyzickej osoby:		
Rodné číslo fyzickej osoby:		
Obchodný názov právnickej osoby:		
Sídlo právnickej osoby:		
IČO a DIČ právnickej osoby:		
Číslo telefónu/faxu/e-mail:		
Číslo povolenia, ktorým bolo užívanie verejného priestranstva povolené:		
	
Účel a miesto užívania verejného priestranstva:		
	
Vznik*, zmena* alebo zánik* daňovej povinnosti za užívanie verejného priestranstva:	
Oznámená doba užívania verejného priestranstva od:		do:		
Oznámená výmera v m2:		

*Nehodiace sa prečiarknite.

Týmto vyhlasujem, že všetky údaje uvedené v tomto oznámení sú pravdivé a správne a som si vedomý právnych následkov nepravdivého alebo neúplného oznámenia. 

V Bratislave				
			meno, priezvisko, funkcia zodpovednej osoby (paličkovým písmom)
podpis a pečiatka	

Poznámky:
Osobné údaje daňovníka sú podľa zákona Slovenskej národnej rady č. 511/1992 Zb. predmetom daňového tajomstva a  môžu byť spracované výlučne na účely daňového konania.